**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑΣ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**1ο ΘΕΜΑ**

**1.α.** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η ενθάρρυνση της μεθοδικής εκμετάλλευσης των ελληνικών κοιτασμάτων έγινε με νομοθεσία στις αρχές της δεκαετίας του 1870.

2. Η υπόθεση Πατσίφικο ενίσχυσε την επιρροή του αγγλικού κόμματος στην Ελλάδα.

3. Το κόμμα του Γ. Θεοτόκη υποστήριζε την αύξηση των εξοπλισμών και ζητούσε φορολογικές ελαφρύνσεις για τους μικροεισοδηματίες.

4. Ο Πρίγκιπας Γεώργιος, με αυστηρή προειδοποίηση, έδινε στους επαναστάτες του Θέρισου προθεσμία 36 ωρών για να καταθέσουν τα όπλα.

5. Η μεθοδευμένη εξόντωση των Ελλήνων του Πόντου είχε τις ίδιες αναλογίες ποσοτικά με τη γενοκτονία των Αρμενίων.

**Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *Φεντερασιόν, Φροντιστήριο της Τραπεζούντας.*

**Μονάδες 8 + 7= 15**